
24-TA-492: Noteikumu projekts (Jauns)
Eiropas Savienības kohēzijas politikas programmas 2021. – 2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.4. pasākuma “Pierādījumos balstītu narkotiku lietošanas profilakses programmu īstenošana un profilakses kvalitātes standartu ieviešana” īstenošanas noteikumi

	1.
	Noteikumu projekts
27. Finansējuma saņēmējs uzkrāj datus par 6. punktā minēto mērķa grupu “sākumskolu pedagogi” un “atkarību izraisošu vielu lietošanas profilaksē iesaistītie speciālisti” maksājuma pieprasījuma sagatavošanas nolūkā. Dati glabājami ne ilgāk kā piecus gadus.
	Priekšlikums
No punkta redakcijas nav skaidrs, no kura brīža ir jānodrošina datu uzglabāšana 5 gadus. Lūdzam papildināt noteikumu projekta 27. punktu, norādot, ka atbilstoši Regulas 2021/1060 82.panta 1.punktam dati tiek glabāti piecus gadus, sākot ar tā gada 31. decembri, kurā sadarbības iestāde veikusi pēdējo maksājumu finansējuma saņēmējam. Lūdzam atbilstoši papildināt arī anotāciju.
Piedāvātā redakcija
-
	Gunta Bērziņa (CFLA)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka anotācijas projekts papildināts tikai ar atsauci uz Nacionālajā attīstības plāna 2021.–2027.gadam noteiktajiem mērķiem, nenorādot 4.1.2.4. pasākuma “Pierādījumos balstītu narkotiku lietošanas profilakses programmu īstenošana un profilakses kvalitātes standartu ieviešana” pienesumu šo mērķu sasniegšanā, atkārtoti lūdzam papildināt anotāciju ar novērtējumu par plānoto ietekmi uz tautsaimniecību, t.sk. norādot pēc iespējas izmērāmus faktiski sagaidāmos rezultātus/ rādītājus.
Kā piemēru aicinām izmantot 4.1.2. SAM “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” veikto novērtējumu par plānoto ietekmi uz tautsaimniecību, kurš tika pievienots 4.1.2.7.pasākuma "Pilnveidot pacientu drošību un aprūpes kvalitāti" MK noteikumu projektam.

3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam precizēt Iekšlietu ministrijas budžeta programmas vai apakšprogrammas numuru, ņemot vērā, ka 63.00.00 programmai nevar būt 61.06.00 apakšprogramma.

